open-index/open-wikipedia-markdown huggingface dataset:
Πανελλήνιο πρωτάθλημα στίβου γυναικών 1936

Οι **[[Πανελλήνιο πρωτάθλημα στίβου γυναικών |Πανελλήνιοι Γυναικείοι Αγώνες]] 1936** διεξήχθησαν στο Παναθηναϊκό Στάδιο το διήμερο 6 και 7 Ιουνίου 1936 ταυτόχρονα με τη διεξαγωγή του πανελληνίου πρωταθλήματος δεκάθλου και 3.000μ στιπλ ανδρών και του προολυμπιακού μαραθωνίου δρόμου. Νικητής αναδείχθηκε ξανά ο '''Α.Ο. Παλαιού Φαλήρου'''.

## Παραλειπόμενα
 
Την εσπέρα της πρώτης ημέρας των αγώνων ο Κύπριος Νικόλαος Λανίτης, πατέρας των δύο σπουδαίων πρωταθλητριών Δόμνας και Ισμηνης Λανίτου, σε ομιλία του στην αίθουσα του Φιλολογικού Συλλόγου "Παρνασσός" ανέπτυξε την κοινωνική σημασία, το περιεχόμενο και την αξία του γυναικείου αθλητισμού σε μια προσπάθεια να διευρύνει το ενδιαφέρον των πολιτών για τη γυναικεία άθληση.

Στο αγωνιστικό κομμάτι κυριάρχησαν οι αδελφές Λανίτου και ο Α.Ο. Παλαιού Φαλήρου στο ομαδικό αλλά γενικά σημειώθηκαν πτωχά ρεκόρ και υπήρξε πολύ μικρή συμμετοχή αθλητριών από τρεις μόνο συλλόγους.

## Τα αποτελέσματα
***Δρόμος 60μ**: 
#Δόμνα Λανίτου (Α.Ο. Παλαιό Φάληρο): 7.9
# Καρατζά (Πανελλήνιος Γ.Σ.): 8.7
# Νικολούλια (Α.Ο. Παλαιό Φάληρο): 8.8
***Δρόμος 100μ**: 
#Δόμνα Λανίτου (Α.Ο. Παλαιό Φάληρο): 12.4 (ν.π.ρ.)
# Νικολούλια (Α.Ο. Παλαιό Φάληρο): 13.2
# Καρατζά (Πανελλήνιος Γ.Σ.): ;
***80μ με εμπόδια**: 
#Δόμνα Λανίτου (Α.Ο. Παλαιό Φάληρο): 12.9 
#Χαλκιοπούλου (Πανελλήνιος Γ.Σ.): 
#;
***4Χ75μ**: 
#Α.Ο. Παλαιό Φάληρο: 41.5
#Πανελλήνιος Γ.Σ.: 43.7
***4Χ100μ**: 
#Πανελλήνιος Γ.Σ.: 56.9
#Α.Ο. Παλαιό Φάληρο 58.4
***Άλμα εις μήκος**: 
#Τσιαρδή (Πανελλήνιος Γ.Σ.): 4,58μ
#Ισμήνη Λανίτου (Α.Ο. Παλαιό Φάληρο): 4,52μ
# Καρατζά (Πανελλήνιος Γ.Σ.): 4,39μ
***Άλμα εις ύψος**: 
#Χαλκιοπούλου (Πανελλήνιος Γ.Σ.): 1,30μ 
#Ισμήνη Λανίτου (Α.Ο. Παλαιό Φάληρο): 1,30μ
# Θ. Φραγκιά και Νικολούλια (Α.Ο. Παλαιό Φάληρο): 1,25μ
***Σφαιροβολία**: 
# Φαϊπέα (Α.Ο. Παλαιό Φάληρο): 10,37μ
# Γεωργία Στεργίου (Πανιώνιος): 10,42μ
# Παράσχου (Α.Ο. Παλαιό Φάληρο): 8,39μ
***Δισκοβολία**: 
#Γεωργία Στεργίου (Πανιώνιος): 26,62
# Φαϊπέα (Α.Ο. Παλαιό Φάληρο): 20,10μ
# Δικαίου (Πανελλήνιος Γ.Σ.): 20,04μ
***Ακοντισμός**: 
#Γεωργία Στεργίου (Πανιώνιος): 27,18μ
# Παράσχου (Α.Ο. Παλαιό Φάληρο): 24,27μ
# Δικαίου (Πανελλήνιος Γ.Σ.): 21,31μ

## Κατάταξη

## Πηγές
*εφ. "Ακρόπολις", φ. 7/6/1936 κ.επ., από ψηφ. σελ. 394.



Γυναικων
Κατηγορία:Στίβος το 1936
Κατηγορία:Διοργανώσεις στίβου στην Αθήνα
Άλεν Χαλίλοβιτς

Ο **Άλεν Χαλίλοβιτς** (γεννημένος στις 18 Ιουνίου 1996) είναι ένας Κροάτης ποδοσφαιριστής, ο οποίος αγωνίζεται στη Μίλαν. Ο πατέρας του είναι ο Σεγιάντ Χαλίλοβιτς, παλιός Κροάτης και Βόσνιος διεθνής.

## Συλλογική Καριέρα
Ο Χαλίλοβιτς ξεκίνησε την καριέρα του αγωνιζόμενος στα τμήματα υποδομής της ομάδας της γενέτειράς του, Ντιναμό Ζάγκρεμπ. Τον Ιούνιο του 2012, υπέγραψε επαγγελματικό συμβόλαιο με την Ντιναμό. Στις 27 Σεπτεμβρίου 2012, πραγματοποίησε το ντεμπούτο του με την πρώτη ομάδα, σε μία νίκη με 3–1 επί της Χάιντουκ Σπλιτ, όπου αντικατέστησε τον Σαμίρ, για τα τελευταία δέκα λεπτά του αγώνα. Αυτό τον κατέστησε ως έναν από τους νεαρότερους ποδοσφαιριστές στην ιστορία της Ντιναμό Ζάγκρεμπ, ώντας σε ηλικία 16 ετών και 102 ημερών (5946 ημερών). Στον αγώνα του επόμενου γύρου με αντίπαλο την Σλάβεν Μπέλουπο, μπήκε και πάλι ως αλλαγή και πέτυχε το τελευταίο γκολ της ομάδας του, στην νξίκη της με σκορ 4–1. Αυτό τον κατέστησε ως τον νεαρότερο σκόρερ στην ιστορία του πρωταθλήματος, σε ηλικία 16 ετών και 112 ημερών (5956 ημερών), σπάζοντας το σχετικό ρεκόρ, που κατείχε από τον Νοέμβριο του 2010 ο συμπαίκτης του Ματέο Κόβασιτς. Στις 24 Οκτωβρίου 2012, έγινε ο νεαρότερος παίκτης του συλλόγου που να έχει αγωνιστεί σε αγώνα του Τσάμπιονς Λιγκ, μετά την συμμετοχή του στην ήττα της ομάδας του από το γαλλικό «μεγαθήριο» Παρί Σεν Ζερμέν, με σκορ 0-2.

## Παραπομπές


## Εξωτερικοί σύνδεσμοι

* Ο Άλεν Χαλίλοβιτς  στο Sportnet.hr 

Κατηγορία:Κροάτες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Εθνικής Κροατίας Κ14
Κατηγορία:Ποδοσφαιριστές Εθνικής Κροατίας Κ15
Κατηγορία:Ποδοσφαιριστές Εθνικής Κροατίας Κ16
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σπόρτινγκ Χιχόν
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Σέριε Α
Σεντρίκ Φωρέ

Ο **Σεντρίκ Φωρέ** (γεννημένος στις 14 Φεβρουαρίου 1979 στην Τουλούζ) είναι Γάλλος ποδοσφαιριστής, ο οποίος αγωνίζεται στην θέση του επιθετικού για λογαριασμό της ομάδας της γαλλικής Λιγκ 2, Αν Αβάν ντε Γκανγκάμπ.

## Καριέρα
Μεγαλωμένος στο χωριό Μιρμόν της Ωτ-Γκαρόν, ο Φωρέ αγωνιζόταν ως ερασιτέχνης ποδοσφαιριστής, ενώ ταυτόχρονα εργαζόταν για μία εταιρεία ηλεκτρονικών ειδών, προτού πραγματοποιήσει το επαγγελματικό του ντεμπούτο με την Τουλούζ το 2002. Στην πρώτη του σεζόν με την ομάδα, πέτυχε 20 τέρματα (κάνοντάς τον τον κορυφαίο σκόρερ της Λιγκ 2 εκείνης της σεζόν), βοηθώντας έτσι την ομάδα να κατακτήσει το πρωτάθλημα και μαζί την άνοδο για την Λιγκ 1. Την επόμενη σεζόν, αν και αγωνιζόταν ελάχιστα, κατάφερε να πετύχει συνολικά 10 τέρματα.

Στην συνέχεια μεταγράφηκε στην Γκανγκάμπ, όπου ήλπιζε να πάρει περισσότερα λεπτά συμμετοχής. Παρά μια καλή σεζόν (13 γκολ σε 32 αγώνες πρωταθλήματος), αποχώρησε για την ΦΚ Ιστρ και, έξι μήνες αργότερα, δόθηκε δανεικός στην Λε Μαν, όπου ήταν αλλαγή του Βραζιλιάνου επιθετικού Γκραφίτε.

Στη συνέχεια αποκτήθηκε από την Ρενς το καλοκαίρι του 2006. Σε σύντομο χρονικό διάστημα προσαρμόστηκε και τα πολλά του γκολ τον έκαναν ιδιαίτερα αγαπητό στις τάξεις των οπαδών της ομάδας. Παρόλα αυτά, ο ομάδα απέτυχε να πάρει την άνοδο για την Λιγκ 1. Τον Απρίλιο του 2008, ανακοίνωσε πως αποχωρούσε με προορισμό την Χάβρη, η οποία είχε μόλις προβιβαστεί στην Λιγκ 1. Στις 19 Δεκεμβρίου 2008, η Χάβρη ανακοίνωσε πως ο Φωρέ θα επέστρεφε στην Ρενς για διάρκεια 3,5 ετών.

## Διακρίσεις
*Τουλούζ ΦΚ
**Λιγκ 2 (2003)

### Ατομικές
*Πρώτος σκόρερ της Λιγκ 2 (2003)

## Παραπομπές


## Εξωτερικοί σύνδεσμοι

*Προφίλ του παίκτη - L'Equipe.fr

Κατηγορία:Γάλλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λε Αβρ ΑΚ
Κατηγορία:Ποδοσφαιριστές ΦΚ Ιστρ
Κατηγορία:Ποδοσφαιριστές Λε Μαν ΦΚ
Κατηγορία:Ποδοσφαιριστές Σταντ ντε Ρενς
Κατηγορία:Ποδοσφαιριστές Αν Αβάν ντε Γκανγκάμπ
ΝΚ Ντομζάλε

Η **ΝΚ Ντομζάλε** ήταν μια σλοβενική ποδοσφαιρική ομάδα με έδρα την πόλη του Ντομζάλε. Είχε κατακτήσει από δύο φορές το Πρωτάθλημα, το Κύπελλο και το Σούπερ Καπ Σλοβενίας.

## Ιστορία
[thumb|275px|Αγώνας μεταξύ [ΝΚ Ολίμπια Λιουμπλιάνα (2005)|Ολίμπια - Ντομζάλε για τη σεζόν 2011-12 του Σλοβένικου Πρωταθλήματος στο Στάντιον Στόζιτσε.]]

Η ΝΚ Ντομζάλε ιδρύθηκε το 1920 και ήταν μία από τις παλαιότερες ποδοσφαιρικές ομάδες στη Σλοβενία. 

Η χρυσή εποχή στην ιστορία της ομάδας ξεκίνησε το καλοκαίρι του 2002, όταν προσλήφθηκε ως προπονητής ο Σλάβισα Στογιάνοβιτς. Αυτός ήταν που ανέβασε την ΝΚ Ντομζάλε στην 1.SNL. Τη σεζόν 2005–06, ξεπέρασε τους δύο πρώτους προκριματικούς γύρους του Κυπέλλου ΟΥΕΦΑ, προτού αποκλειστεί στον πρώτο γύρο από την Στουτγκάρδη. Αγωνίστηκε στα προκριματικά της σεζόν 2006–07, αλλά αποκλείστηκε από τη Χάποελ Τελ Αβίβ. Μετά από μια εκτός έδρας νίκη με 4–0 επί της Πρίμοριε, στις 13 Μαΐου, η Ντομζάλε εξασφάλισε την κατάκτηση του τίτλου του πρωταθλητή για πρώτη φορά στην ιστορία της. Αυτή η κατάκτηση καθιστά την ομάδα μόλις την πέμπτη που πετυχαίνει κάτι τέτοιο από τη δημιουργία του ανεξάρτητου πρωταθλήματος της Σλοβενίας, τη σεζόν 1991–92. Το 2007 ως πρωταθλήτρια αγωνίστηκε στον τελικό του εγχώριου Σούπερ Καπ και το κατέκτησε. Την επόμενη χρονιά η ομάδα κέρδισε και πάλι το πρωτάθλημα. Τρία χρόνια αργότερα, το 2011, στέφθηκε Κυπελλούχος Σλοβενίας, κάτι που επανέλαβε το 2017.

Τον Ιανουάριο του 2026 ο Πρόεδρος Άντρε Οράζεμ δήλωσε ότι η ομάδα θα κηρύξει πτώχευση λόγο έλλειψης επενδυτή. Η ομάδα αποσύρθηκε από το Πρωτάθλημα και διαλύθηκε.

## Έδρα
Το σημερινό της γήπεδο, το *[[Στάντιον Ντομζάλε|Športni Park]]*, κατασκευάστηκε το 1948. 

Ανακαινίστηκε και εκσυγχρονίστηκε το 1997 και το 1999. Εργασίες στη νέα δυτική κερκίδα ξεκίνησαν τον Οκτώβριο του 2003 και τελείωσαν τον Απρίλιο του 2004. Στις 29 Ιουνίου 2006, προστέθηκαν νέοι προβολείς στο γήπεδο, τοποθετημένοι πάνω σε τέσσερις πύργους, ο καθένας εκ των οποίων βρισκόταν σε μια από τις τέσσερις γωνίες του σταδίου. Υπάρχουν συνολικά 120, κάτι που επιτρέπει τη διεξαγωγή αγώνων τα απογεύματα.

## Οπαδοί
Υπάρχουν δύο κύριες λέσχες οπαδών της ΝΚ Ντομζάλε. Η πρώτη, και παλαιότερη, είναι μια λέσχη φίλων της ομάδας με έτος ίδρυσης το 1988, η οποία έχει την ονομασία *Ravbarji*. Η δεύτερη λέσχη, με έτος ίδρυσης τα τέλη του 2006, έχει την ονομασία *Ultras Domžale*. 

## Τίτλοι

* **[[Πρωτάθλημα ποδοσφαίρου Σλοβενίας|Πρωτάθλημα Σλοβενίας]] (2) :** 2007, 2008
* **Β΄ Κατηγορία Σλοβενίας (1):** 2003
* **[[Κύπελλο Σλοβενίας]] (2) :** 2011, 2017
** **Φιναλίστ (1) :** 2010
* **[[Σούπερ Καπ Σλοβενίας]] (2) :** 2007, 2011
** **Φιναλίστ (1) :** 2008
*

## Παραπομπές


## Εξωτερικοί σύνδεσμοι

* Επίσημη Ιστοσελίδα

Ντομζάλε ΝΚ
Κατηγορία:Ιδρύσεις ποδοσφαιρικών ομάδων το 1921
Κατηγορία:Διαλύσεις ποδοσφαιρικών ομάδων το 2026

Κατηγορία:Ανενεργές ποδοσφαιρικές ομάδες
Habitame Siempre

Το ***Habítame siempre*** (ελληνικά: *Μείνε μέσα μου για πάντα*) είναι το 11ο προσωπικό studio album της Μεξικανής τραγουδίστριας Ταλία. Είναι η δεύτερη δουλειά της που κυκλοφόρησε με τη Sony Music. Ο δίσκος έλαβε θετικές κριτικές κατά βάση και πούλησε περισσότερα από 500.000 αντίτυπα.

## Σχετικά με το άλμπουμ

### Κυκλοφορία
Στην Αμερική κυκλοφόρησε στις 19 Νοεμβρίου 2012 από την Sony Music ενώ στην Ευρώπη τον Μάιο του 2013. To άλμπουμ περιλαμβάνει 12 κομμάτια, μεταξύ των οποίων ντουέτα με τους Robbie Williams, Michael Bublé, Gilberto Santa Rosa, Prince Royce, Erik Rubin και άλλους. Στην deluxe έκδοση του άλμπουμ υπάρχουν τρία επιπρόσθετα κομμάτια. Λίγους μήνες μετά κυκλοφόρησε μια επανέκδοση του δίσκου με 17 τραγούδια και dvd στο οποίο εμπεριέχεται μία ζωντανή συναυλία στο Hammerstein Ballroom της Νέας Υόρκης και ένα μίνι ντοκιμαντέρ στο οποίο γίνεται παρουσίαση των τραγουδιών.

### Σύνθεση και κριτικές
Η Thalía εμπνεύστηκε από μεγάλη ποικιλία μουσικών ειδών για την δημιουργία του δίσκου, εφόσον υπάρχουν στοιχεία από τα μουσικά είδη bachata, salsa, mambo, swing, bossa nova, ακόμα και nueva trova, ενώ η πλειοψηφία των κομματιών είναι ρομαντικές μπαλάντες. Γενικά το *Habitame siempre* έλαβε κατά βάση θετικές κριτικές, ενώ θεωρείται ήδη κλασική δουλειά για τη latin pop.

### Προώθηση
Το πρώτο single, "Manías", κυκλοφόρησε παγκοσμίως ως ψηφιακό single στις 8 Οκτωβρίου, 2012. Μέσα σε μερικές ώρες, κατάφερε να βρίσκεται στις πρώτες θέσεις των ψηφιακών iTunes charts περισσότερων από 20 χωρών. Το δεύτερο single, "Te Perdiste Mi Amor" έφτασε #1 στο latin airplay chart του Billboard στην Αμερική και #1 στο singles chart του Μεξικού. Ο δίσκος προωθήθηκε επίσης μέσα από μια μίνι περιοδεία ("The VIVA! Tour") που πραγματοποιήθηκε από το Μάρτιο μέχρι τον Απρίλιο.

### Πωλήσεις
To άλμπουμ έγινε χρυσό τόσο στο Μεξικό, όσο και στις ΗΠΑ την πρώτη μέρα κυκλοφορίας του, πουλώντας πάνω από 80.000 αντίτυπα. Συνολικά οι πωλήσεις του πέρασαν τα 500.000 αντίτυπα μέσα στους επόμενους μήνες, λαμβάνοντας περισσότερες .

## Λίστα Κομματιών

## Charts και επικυρώσεις

### Εβδομαδιαία charts

*Οι χώρες είναι ταξινομημένες με αλφαβητική σειρά

### Επικυρώσεις

## Παραπομπές



Κατηγορία:Δισκογραφία της Ταλία
Κατηγορία:Άλμπουμ του 2012
Αεροδρόμιο Ντα Νανγκ

thumb|250px|right|Το Αεροδρόμιο Ντα Νανγκ
To **Αεροδρόμιο Ντα Νανγκ** (*Sân bay quốc tế Đà Nẵng*) είναι αεροδρόμιο στην πόλη Ντα Νανγκ (Đà Nẵng) της επαρχία του Βιετνάμ.

Το αεροδρόμιο μπορεί να εξυπηρετεί 6.000.000 επιβάτες ετησίως. Κατασκευάστηκε από Γάλλους το 1930, ξαναχτίστηκε από το στρατό του βόρειου Βιετνάμ για τον πόλεμο του Βιετνάμ. Μετά τον πόλεμο δεν χρησιμοποιήθηκε. Τον Αύγουστο του 2008 ξεκίνησε η ανοικοδόμηση και το Μάιο του 2011 ξεκίνησε τη λειτουργία του. Σήμερα εξυπηρετεί πτήσεις με το Ανόι και το Χο Τσι Μιν, το Χάι Φονγκ και το Νταλάτ. Εξυπηρετεί τους τουρίστες της περιοχής Χόι Αν.

## Παραπομπές


## Εξωτερικοί σύνδεσμοι
* 

Κατηγορία:Αεροδρόμια στο Βιετνάμ
Ρεολογία

Η **ρεολογία** (διεθνής ελληνικός όρος) αποτελεί ιδιαίτερο επιστημονικό κλάδο της μηχανικής με κύριο αντικείμενο έρευνας και μελέτης τη ροή της ύλης, κυρίως σε υγρή κατάσταση, καθώς επίσης και τη συμπεριφορά των «μαλακών στερεών» ή στερεών υπό συνθήκες πλαστικής ροής που παρουσιάζουν ελαστικές παραμορφώσεις σε εφαρμοζόμενη δύναμη, όπως π.χ. οι λάσπες, το υγρό μπετό, τα εναιωρήματα, οι μπογιές, οι σάλτσες, το αίμα, κ.λπ.

Έχοντας υπόψη τη διάκριση των ρευστών σε **νευτώνεια ρευστά**, (εκείνα που διατηρούν σταθερό ιξώδες στο ρυθμό ροής), και τα **μη-νευτώνεια ρευστά**, (εκείνα που αλλάζουν το ιξώδες αναλόγως του ρυθμού ροής), γίνεται αντιληπτό ότι η Ρεολογία εξετάζει κυρίως τη συμπεριφορά των μη-νευτώνείων ρευστών όπου δια της πειραματικής εφαρμογής της **ρεομετρίας**, προσδιορίζει τον ελάχιστο αριθμό ή ποσό διεργασιών που συνδέονται με τους ρυθμούς παραμόρφωσης, ή απλούστερα τη σχέση "ροής /παραμόρφωσης", καθώς και την εσωτερική δομή των ρευστών κατά τη προηγούμενη σχέση.
Γενικότερα η Ρεολογία και η Ρεομετρία, αν και πολλές φορές φέρονται ως συνώνυμες καλύπτουν όλο εκείνο το πεδίο που αφήνει ακάλυπτο η κλασσική Μηχανική των ρευστών.

Ο όρος φέρεται να επινοήθηκε το 1920, από τον Ευγένιο Μπίνγχαμ (Eugene Γ. Bingham), από το γενικευμένο γνωστό γνωμικό  του αρχαίου Έλληνα φιλόσοφου Ηράκλειτου "*Τα πάντα ρει*".

## Πηγές
* *Εγκυκλοπαίδεια Πάπυρος-Larousse-Britannica*, τόμ. 52ος, σελ. 23

## Εξωτερικοί σύνδεσμοι
* Η προέλευση της Ρεολογίας: Μια σύντομη ιστορική αναδρομή από τον Deepak Doraiswamy, Πανεπιστήμιο του Σίδνεϋ
* Ρουμανική Εταιρεία Ρεολογίας
* Βρετανική Εταιρεία Ρεολογίας
* Αυστραλιανή Εταιρεία Ρεολογίας
* Αμερικανική Εταιρεία Ρεολογίας
* Rheonova: Γαλλική Ρεολογική Tεχνολογική Πλατφόρμα

Κατηγορία:Μηχανική ρευστών
Λουίτζι Ντι Μπιάτζο

Ο **Λουίτζι Ντι Μπιάτζο** (γεννημένος στις 3 Ιουνίου 1971), είναι Ιταλός πρώην ποδοσφαιριστής που αγωνίζονταν ως αμυντικός μέσος, και σημερινός προπονητής της εθνικής Ιταλίας κάτω των 20 ετών.

Ο Ντι Μπιάτζο γεννήθηκε στη Ρώμη και ξεκίνησε την καριέρα του στην Λάτσιο. Επαγγελματικά έπαιξε για την Λάτσιο (1988-89), Μόντσα (1989-92), Φότζια (1992-95), ΑΣ Ρόμα (1995-99), Ίντερ (1999-2003), και Μπρέσια (2003-2006). Παρόλο που έπαιξε για πολλά χρόνια σε υψηλό επίπεδο με τις Ρόμα και Ίντερ δεν κατάφερε να κατακτήσει κάποιο τίτλο. Έκανε 31 εμφανίσεις με την εθνική Ιταλίας, σκοράροντας δύο γκολ. Έπαιξε στα Παγκόσμια Κύπελλα του 1998 και 2002, καθώς και στο Euro 2000, όπου εκτέλεσε ένα πέναλτι εναντίον της Ολλανδίας και σκόραρε εναντίον της Σουηδίας.

## Πηγές



Κατηγορία:Ιταλοί ποδοσφαιριστές
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Ίντερ
Κατηγορία:Ποδοσφαιριστές Ρόμα
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Άσκολι Κάλτσιο 1898
Κατηγορία:Προπονητές ποδοσφαίρου Εθνικής Ελπίδων Ιταλίας
Κατηγορία:Ποδοσφαιριστές Μπρέσια Κάλτσιο
Κατηγορία:Ποδοσφαιριστές ΑΚ Μόντσα
Κατηγορία:Ποδοσφαιριστές ΟΣ Φότζια
Κατηγορία:Προπονητές ποδοσφαίρου Σέριε Α
Μιχαήλ Μήτρας

Ο **Μιχαήλ Μήτρας** γεννήθηκε το 1944 στον Βόλο και πέθανε στις 6 Μαρτίου 2019 στη Νέα Μάκρη Αττικής. Ήταν ποιητής και πεζογράφος.

Παρακολούθησε νομικά στο Πανεπιστήμιο Θεσσαλονίκης και ραδιοσκηνοθεσία στο City Literary Institute του Λονδίνου.

Στην ποίησή του είναι φανερές οι επιδράσεις των ρευμάτων της «συγκεκριμένης», και της «οπτικής» ποίησης, ενώ στην πεζογραφία του απουσιάζει η γραμμική αφήγηση και κυριαρχεί η αποσπασματικότητα.

Εκτός από τις εκδόσεις των βιβλίων του και τις δημοσιεύσεις σε λογοτεχνικά περιοδικά, έχει εκθέσει "οπτικά ποιήματα" σε ατομικές και ο μαδικές εκθέσεις στην Ελλάδα και το εξωτερικό.

Συνεργάστηκε στη σύνταξη της ετήσιας έκδοσης "Χρονικό" (εκδ. Ώρα) και των περιοδικών "Σήμα", "Ρεύματα".

Ήταν μέλος της Εταιρείας Συγγραφέων. Ύστερα από πρότασή του, το 1998, η Εταιρεία Συγγραφέων καθιέρωσε για πρώτη φορά στην Ελλάδα, την Ημέρα Ποίησης - 21 Μαρτίου. Κείμενά του έχουν μεταφραστεί στα αγγλικά και γαλλικά. Επιμελήθηκε και παρουσίασε στην ΕΡΤ κατά την περίοδο 1987-1990 τηλεοπτική εκπομπή με τίτλο "Βιβλιόραμα", αφιερωμένη στο βιβλίο, τη λογοτεχνία, τους συγγραφείς και τις νέες εκδόσεις, με συνεντεύξεις και παρουσιάσεις. Εργάστηκε, επίσης, ως παραγωγός εκπομπών λόγου στο Τρίτο και στο Πρώτο Πρόγραμμα της ΕΡΑ.

## Εργογραφία
### Ποίηση
*Το άλλοθι της περι-γραφής, Ιδιωτική έκδοση, 1976. 
*Ασταθές πεδίο, Αιγόκερως, 1984. 
*Η τελευταία εικόνα του κόσμου, Αιγόκερως, 1987. 
*Η παράδοξη οικειότητα του αγνώστου, Δελφίνι, 1997. 
*Διακριτικές μεταβολές, Απόπειρα, 2004.

### Πεζογραφία
*Φανταστική νουβέλα, Ιδιωτική έκδοση, 1972. 
*Αστική τοπιογραφία, Αιγόκερως, 1982. 
*Αόριστες λεπτομέρειες, Απόπειρα, 1990. 
*Μηχανή αναζήτησης, Νεφέλη, 2008.

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 11/2012
Εθνική Επανάσταση (Γαλλία)

Την ονομασία "**Εθνική Επανάσταση**", (Révolution Nationale - προφέρεται Ρεβολυσιόν Νασιονάλ),  έφερε το κίνημα που εξάγγειλε ο στρατάρχης Φιλίπ Πεταίν στις 10 Ιουλίου του 1940 , όταν το Γαλλικό Κοινοβούλιο του παραχώρησε απόλυτες εξουσίες αναλαμβάνοντας πρόεδρος, μετά την παραίτηση του Πωλ Ρεϊνώ.

Υπό την ονομασία αυτή φερόταν ουσιαστικά το ιδεολογικό υπόβαθρο της αναγκαιότητας της εθνικής συσπείρωσης των Γάλλων μετά τα δραματικά γεγονότα που είχαν προηγηθεί και τα οποία κατέληξαν στη συνομολόγηση της ανακωχής και συνθηκολόγησης πρώτα με τους Γερμανούς, στις 22 Ιουνίου του 1940, και δύο ημέρες αργότερα με τους Ιταλούς. 
Βασική ιδέα και σύνθημα αυτής της Εθνικής Επανάστασης ήταν η ρήση "Εργασία, Οικογένεια, Πατρίδα όπου γύρω από τις έννοιες αυτές στρεφόταν και όλο το κυβερνητικό πρόγραμμα του Φ. Πεταίν.
Οι απόλυτες όμως εξουσίες, εκτελεστικές και δικαστικές, που του παραχωρήθηκαν πολύ γρήγορα μετέβαλαν την κατάσταση σ΄ ένα απολυταρχικό καθεστώς που δεν υπήρξε προηγούμενο σε έκτροπα διώξεων, εκτός της περιόδου της Γαλλικής Επανάστασης, ούτε επί εποχών των λεγομένων απόλυτων μοναρχιών.

Είναι γεγονός πως οποιοσδήποτε λαός αν βρεθεί, ανεξάρτητα αιτιών, κάτω από ιδιαίτερες πιέσεις και ειδικότερα σε θέματα που αγγίζουν ελευθερία, αξιοπρέπεια, οικονομία, κ.λπ. να παρουσιάζει μια ιδιαίτερη εθνική έξαρση προς αποτίναξη των όποιων πιέσεων, που σε καμία περίπτωση δεν μπορεί να χαρακτηριστεί κατακριτέα. Εν προκειμένω το "καθεστώς Βισύ" όπως ονομάστηκε από την πόλη που κατέστησε έδρα της κυβέρνησής του ο Πεταίν και  του " Γαλλικού Κράτους", όπως συστάθηκε τότε η Γαλλία, θα μπορούσε να δικαιολογήσει απόλυτα τα μέτρα που έλαβε προωθώντας παραδοσιακές αξίες, όπως το τρίπτυχο του συνθήματος, αν πραγματικός στόχος θα ήταν η συνέχεια της αντίστασης ή τουλάχιστον, υπό την πίεση της συνθηκολόγησης, μιας απόλυτης ουδετερότητας. 
Στη πράξη όμως και στην έκταση που συνέβησαν οι διώξεις κάθε ανεπιθύμητου ή ακόμα και υποθετικά αντιφρονούντα απεδείχθη ότι στόχος συνέχιζε να ήταν η πολιτική του κατευνασμού, αυτή τη φορά στο πάθος του γαλλικού λαού καθώς και η συνεργασία που ζήτησε ο Χίτλερ, έναντι της οποίας αποκλείονταν οποιεσδήποτε αντιδράσεις.

Έτσι έφθασε η κυβέρνηση του Βισύ να μείνει στην ιστορία με το στίγμα του αυταρχισμού, της ξενοφοβίας, του αντισημιτισμού, και άλλων μορφών ρατσισμού, πολιτικού ρεβανσισμού και κομμουνιστοφοβίας καταδιώκοντας μετανάστες, κομμουνιστές, πολιτικούς αντιπάλους της Γ' Γαλλικής Δημοκρατίας, Εβραίους, Μασόνους, κ.ά. κοινωνικές τάξεις, για τις διώξεις των οποίων και συστήθηκαν ειδικά έκτακτα δικαστήρια και στρατοδικεία με πρωτοφανείς στερήσεις νομικών δικαιωμάτων που έμειναν παροιμιώδεις στα νομικά χρονικά ως "*έκτακτες δικαστικές εξουσίες του Βισύ*".

## Πηγές
* "Εγκυκλοπαίδεια Πάπυρος Larousse Britannica" τομ.14ος, σελ.379.
* "Ιστορία του 20ου Αιώνος" (6 τόμοι) Έκδ. Παρνελ - Χρυσός Τύπος Αθήνα 1979, τομ.4ος, σελ.1739.

Κατηγορία:Ιστορία της Γαλλίας
Αλέξης Ζακυθηνός

Ο **Αλέξιος Ζακυθηνός** (Ληξούρι, 1934 - Αθήνα, 1992), γιος του ιστορικού Διονυσίου Ζακυθηνού, υπήρξε Έλληνας διπλωμάτης, ποιητής, και μουσικός ανθολόγος. Υπηρέτησε διαδοχικά από το 1961 σε Σικάγο, Τρίπολη, Βόννη, Γιαουντέ, Μπουένος Άιρες, Μπραζίλια, και Παρίσι (UNESCO).

## Εργογραφία

*Θολά τζάμια: ποιήματα, 1954.
*Το κακό πουλί, 1958.
*Ο στρατιώτης, 1960.
*Η θεά των συνανθρώπων, 1970.
*Η θάλασσα των πνιγομένων,  1972.
*Η άλλη θέα, 1972.
*Η μικρή φυγή, 1976.
*Discography of Greek Classical Music. Buenos Aires, Domingo E. Taladriz, 1984. 
*Δισκογραφία ελληνικής κλασικής μουσικής, 1993.
*Ο ξένος κήπος,  1993.

## Εξωτερικοί σύνδεσμοι
*Αλέξης Ζακυθηνός στον ''Πανδέκτη''. του Εθνικού Ιδρύματος Ερευνών
*Εθνικό Κέντρο Βιβλίου

Κατηγορία:Έλληνες διπλωμάτες
Κατηγορία:Έλληνες ποιητές
Κατηγορία:Νεοέλληνες ποιητές
Καλλαβίς

Η **Καλλαβίς** (στον πληθυντικό *καλ(λ)αβίδες*) είναι ένας είδος Αρχαίου Ελληνικού χορού, που εστιάζει τις κινήσεις του στο άσεμνο κούνημα και την τολμηρή στάση που έπαιρναν η μέση και τα μέλη του σώματος.

Ήταν έντονος και άσεμνος χορός, κατά τον οποίο περιστρεφόταν η μέση και τα ισχία λυγίζονταν (κάμπτονταν) κατά τρόπο άσεμνο. Ο Εύπολις στην κωμωδία του *Κόλακες*, μνημονεύει τις καλλαβίδες με τους εξής παρακάτω στίχους: "καλλαβίδας δε βαίνει σησαμίδας δε χέζει", δηλαδή "περπατάει χορεύοντας καλλαβίδες και χέζει σουσαμόπιτες"  (Αθήν. ΙΔ', 630Α, 27), εννοώντας το γλύκισμα των αρχαίων Αθηναίων, όπως το παστέλι. Οι καλλαβίδες μνημονεύονταν ανάμεσα στα χορευτικά σχήματα.

## Πηγές
* 

Κατηγορία:Αρχαίοι ελληνικοί χοροί
Βρυαλλίχα

Η **Βρυαλλίχα** ή αλλιώς **βρυδαλίχα** και **βρυδαλίχα**, είναι είδος Αρχαίου Ελληνικού χορού από τη Λακωνία προς τιμήν του Απόλλωνα και της Άρτεμις.

Η λέξη βρυλλίχα ή βρυδαλίχα σήμαινε, κατά τον Ησύχιο, ένα πρόσωπο που φορούσε γυναικεία φορέματα. Επίσης, η λέξη "βρυλλιχίδει", αναφερότανε σε άτομα που φορούσαν γυναικείο προσωπείο και φορέματα. Τον χορεύανε και άνδρες και γυναίκες, συνοδευόμενος συνήθως από λάγνες και ασελγείς κινήσεις.

## Πηγές
*Μusipedia:, Βρυαλλίχα
*Πάνθεον - Αρχαιογνωστικός Οδηγός, Βρυαλλίχα

Κατηγορία:Αρχαίοι ελληνικοί χοροί
Τουμπελέκι

Το **τουμπελέκι** (τουρκ. dümbelek) είναι ένα ελληνικό κρουστό όργανο χωρίς λαβή, γνωστό από την αρχαιότητα, που το συναντούμε συχνά στην ελληνική  παραδοσιακή, λαϊκή και ρεμπέτικη μουσική. Ονομάζεται επίσης **ταραμπούκα**, **στάμνα**, **ντουμπελέκι**, **ταμπουλέκκι** στην Κύπρο, **τσιμπουρλέκι** ή **τουμπερλέκι**. 

Το τουμπελέκι είναι μια μικρογραφία τυμπάνου. Είναι ανοικτό από κάτω και καλυμμένο με τεντωμένο δέρμα από πάνω. Η βάση του δεν είναι πήλινη σαν της ταραμπούκας, αλλά συνήθως από μέταλλο. Παίζεται με τα χέρια, καθώς το δεξί χέρι "μαρκάρει" τους ισχυρούς χρόνους και το αριστερό τους ασθενείς και συχνά περιλαμβάνει και κουδουνάκια περιμετρικά κρεμασμένα.

## Παραπομπές
*Μουσείο Ελληνικών Λαϊκών Μουσικών Οργάνων, Λαλίτσες
*Τάκης Καλογερόπουλος, Λεξικό της Ελληνικής μουσικής, εκδόσεις Γιαλλελή, 2001
*Musipedia:, τουμπελέκι

 

Κατηγορία:Κρουστά μουσικά όργανα
Κατηγορία:Μεμβρανόφωνα
Κατηγορία:Παραδοσιακά μουσικά όργανα
Κατηγορία:Τουρκικές λέξεις και φράσεις
Παναγιώτης Δεσποτόπουλος

Ο **Παναγιώτης Δεσποτόπουλος** υπήρξε εύπορος κάτοικος του Αιγίου κατά την εποχή της Επανάστασης του 1821. Καταγόταν από το Διακοπτό. Μυήθηκε στη Φιλική Εταιρεία και προσέφερε πολλά χρήματα για τους σκοπούς της. Πριν από την Επανάσταση απεστάλη στην Κωνσταντινούπολη ως αντιπρόσωπος ("βεκίλης") του καζά της Βοστίτσας, όπως προκύπτει από έγγραφο του 1818 του αρχείου του Λόντου. Υπήρξε επίσης αντιπρόσωπος του Παλαιών Πατρών Γερμανού ο οποίος είχε βαπτίσει και τον γιο του Αλέξανδρο. Η Συνέλευση της Βοστίτσας, στην οποία συμμετείχε και ο ίδιος, φιλοξενήθηκε μεταξύ άλλων και στο δικό του αρχοντικό στο Αίγιο. Αυτό βρισκόταν στη σημερινή διασταύρωση των οδών Μητροπόλεως και Δεσποτοπούλων. Εκεί το 1971 εντοιχίστηκε αναμνηστική πλάκα που αναφέρει το γεγονός.

Κατά την Επανάσταση διορίστηκε τακτικός φροντιστής των στρατευμάτων το 1825 και κατόπιν διετέλεσε τμηματάρχης της Γραμματείας Εσωτερικών με τον τίτλο "Συνθέτης" μέχρι την έλευση του Ιωάννη Καποδίστρια. Μετά την Επανάσταση κατέλαβε διάφορα δημόσια αξιώματα στο Αίγιο. 

Μετεπαναστατικά η Επιτροπή Εκδουλεύσεων τον κατέταξε στην Ε' τάξη των πολιτικών. 

Είχε δύο γιους, τον Αλέξανδρο (1802 ή 1803 - 1892 ή 1895) και τον Ηλία (? - 1885). Ο πρώτος ήταν μορφωμένος και υπήρξε ρήτωρ και συγγραφέας του βιβλίου *Η εν Αιγίω Μυστική Συνέλευσις* στο οποίο διέσωσε πολύτιμες πληροφορίες.

## Σχετικά άρθρα
*Αλέξανδρος Δεσποτόπουλος
*Συνέλευση της Βοστίτσας

## Βιβλιογραφία


Κατηγορία:Έλληνες ευεργέτες
Κατηγορία:Έλληνες μέλη της Φιλικής Εταιρείας
Άνθεμα

**Άνθεμα** (από τη λέξη "άνθεμον" παράγωγο του ρήματος "ανθώ", "ανθίζω") ομομάζεται ένας αρχαίος ελληνικός ζωηρός και εύθυμος λαϊκός χορός, που γινόταν για να γιορταστεί ο ερχομός της άνοιξης και το άνθισμα των λουλουδιών. Η εκτέλεσή του γινόταν με κάποια μιμητική δράση από δύο ομάδες αντρών, που χόρευαν και τραγουδούσαν μαζί.
Στους Δειπνοσοφιστές (Αθήν. ΙΔ' 629Ε, 27) υπάρχουν οι ακόλουθες λέξεις που τραγουδούσαν όταν χόρευαν, όπως έχουν διασωθεί : "που μοι τα ρόδα, που μοι τα ία, που μοι τα καλά σέλινα;" "ταδί τα ρόδα, ταδί τα ία, ταδί τα καλά σέλινα", δηλαδή "που είναι τα ρόδα μου, που είναι οι μενεξέδες μου, που είναι τα καλά μου σέλινα;" "Εδώ είναι τα ρόδα, εδώ είναι οι μενεξέδες, εδώ είναι τα καλά σέλινα".

## Πηγές
* Οδηγός Πάνθεον, Αρχαίοι Ελληνικοί Χοροί.

Κατηγορία:Αρχαίοι ελληνικοί χοροί
Κόρδακας

Ο **Κόρδακας** είναι ένας Αρχαίος Ελληνικός προκλητικός, άσεμνος χορός, της αρχαίας κωμωδίας.

Είναι χιουμοριστικός ως χυδαίος. Ο Αθήναιος τον βάζει μαζί με την υπορχηματική όρχηση, προσθέτοντας ότι και οι δύο είναι "παιγνιώδεις" (ΙΔ' 630Ε, 28), ενώ λέει: "Ο μεν κόρδαξ παρ' Έλλησι φορτικός", δηλαδή "Ο κόρδακας είναι στους Έλληνες, χυδαίος". Ο Πολυδεύκης (IV, 99) τον χαρακτηρίζει κωμικό λέγοντας: "Είδη δε ορχημάτων, εμμέλεια τραγική, κόρδακες κωμικοί, σικιννίς σατυρική", ενώ η Σούδα γράφει: "κορδακίζειν· αισχρώς ορχείται. Κόρδαξ γαρ είδος ορχήσεως κωμικής".

Η εκτέλεση του κόρδακα λεγόταν κορδακισμός και κορδάκισμα και χρησιμοποιούνταν με τη σημασία του άσεμνου χορού, ενώ ο χορευτής του κόρδακα ονομάζονταν κορδακιστής.

## Παραπομπές


## Πηγές
* 

Κατηγορία:Αρχαίοι ελληνικοί χοροί
Σιουμούτ

Το **Σιουμούτ** (γροιλ. *Siumut*) είναι ένα σοσιαλδημοκρατικό κόμμα της Γροιλανδίας. Το όνομά του σημαίνει «Εμπρός». Αρχηγός του κόμματος είναι ο Έρικ Γένσεν. Κατέχει αυτή τη στιγμή 10 από τις συνολικά 31 έδρες του Γροιλανδικού κοινοβουλίου. Είναι μέλος-παρατηρητής της Σοσιαλιστικής Διεθνούς. 
## Παραπομπές


Κατηγορία:Γροιλανδικά πολιτικά κόμματα
Κατηγορία:Σοσιαλδημοκρατικά κόμματα
Γιόχαν Άνσελμ Φόιερμπαχ

Ο **Γιόχαν Άνσελμ Φόιερμπαχ**, (γερμ. *Paul Johann Anselm Ritter von Feuerbach*) (1775) Hainichen της Σαξωνίας, κοντά στην Ιένα - (1833) Φρανκφούρτη, ήταν Γερμανός μελετητής του Ποινικού Δικαίου. Είναι πατέρας του φιλοσόφου Λούντβιχ Φόιερμπαχ και του μαθηματικού και γεωμέτρη Κάρολου Βίλχεμ Φόιερμπαχ και παππούς του ζωγράφου Ανσέλμ Φόιερμπαχ που ζωγράφισε και την Ιφιγένεια εν Ταύροις.
## Βιογραφία
Πραγματοποίησε τις εγκύκλιες σπουδές του στην Φραγκφούρτη όπου είχε μετακομίσει μετά τη γέννησή του η οικογένειά του. Παρά την κακή του υγεία και τη φτώχεια του σπούδασε στο πανεπιστήμιο της Ιένας όπου ανακηρύχθηκε το 1795 διδάκτωρ της φιλοσοφίας. Έγινε γνωστός στα 23 του χρόνια, όταν άσκησε έντονη κριτική στο έργο του Τόμας Χομπς για τη θεωρία της δύναμης της πολιτικής εξουσίας. Έγινε ευρύτερα όμως γνωστός με τις διαλέξεις του για την ποινική νομολογία.

Tα έτη (1790-1800) δημοσίευσε το ρηξικέλευθο έργο του «Αναθεώρηση των θεμελιωδών αρχών του Ποινικού Δικαίου», ενώ το 1801 την πρώτη έκδοση του εγχειριδίου του Ποινικού Δικαίου και το 1804 την «κριτική» του επί του σχεδίου του Βαυαρικού Ποινικού  Κώδικα  που σενετέλεσε να  μετακληθεί στο Μόναχο και να επιφορτισθεί  με την σύνταξή του. Με τον Φοϋρμπάχ αρχίζει η νεώτερα επιστήμη του Ποινικού Δικαίου. Από τα έργα του έχει μεταφρασθεί η θεωρία του ποινικού Δικαίου κατά την Ρωμαϊκή και Γερμανική νομοθεσία από τον Χρ. Ρουσόπουλο το 1857. Πανεπιστημιακές σημειώσεις από το έργο του έχουν κυκλοφορήσει στο Πάντειο Πανεπιστήμιο από τον καθηγητή του Ποινικού Δικαίου και Ακαδημαϊκού Ιωάννη Γεωργάκη.  

Το 1801 διορίσθηκε έκτακτος καθηγητής στο πανεπιστήμιο της Ιένας και το 1804 καθηγητής στο πανεπιστήμιο του Κιέλου. Δημιουργός του περίφημου αποφθέγματος «Nullum crimen nulla poena sine lege» (Κανένα έγκλημα καμμία ποινή χωρίς νόμο) αφοσιώθηκε στο κύριο έργο του: η διαμόρφωση του ποινικού κώδικα για τη Βαυαρία που τελικά ψηφίστηκε το 1813. Ήταν ο πρώτος που θα δημοσιεύσει μια κρίσιμη περίληψη των γεγονότων με τον τίτλο Κάσπαρ Χάουζερ, (ein Beispiel Verbrechens eines am Seelenleben 

## Παραπομπές

## Πηγές

* Κωνσταντίνος Δεσποτόπουλος, Φιλοσοφία του Δικαίου «Η κυρωτική λειτουργία του Δικαίου ως Προφύλαξις» σελ. 307-323, 1953, επανέκδοση 2000, εκδ. Παπαζήση

Κατηγορία:Γερμανοί νομικοί
Κατηγορία:Ποινικολόγοι
Γκέρι Κνέτεμαν

Ο **Γκέρι Κνέτεμαν** (*Gerard Friedrich "Gerrie" Knetemann*, Άμστερνταμ, 6 Μαρτίου 1951 - Μπέργκεν, 2 Νοεμβρίου 2004) ήταν Ολλανδός ποδηλάτης, παγκόσμιος πρωταθλητής του 1978.

Κέρδισε 127 γύρους ως επαγγελματίας και υπήρξε μέλος της εθνικής ομάδας της χώρας του. Μεταξύ αυτών, νίκησε τέσσερις φορές στο Γύρο Ολλανδίας και συμμετείχε πάνω από 11 φορές στο Γύρο Γαλλίας (Tour de France) μεταξύ των ετών 1974 και 1987. Αποσύρθηκε από την ποδηλασία το 1991.

Πέθανε από καρδιακή προσβολή ενώ ποδηλατούσε με φίλους στο Μπέργκεν της Ολλανδίας.

## Παραπομπές


## Εξωτερικοί σύνδεσμοι
* 

Κατηγορία:Ολλανδοί αθλητές
Κατηγορία:Αθλητές της ποδηλασίας
Σεραπείο της Αλεξανδρείας

Το **Σεραπείο της Αλεξανδρείας**, κατά άλλους **Σαράπιο**, **Σαραπείο** ή **Σεράπιο** ήταν ναός αφιερωμένος στην ελληνιστική θεότητα του Σέραπη, της υψηλότερης θεότητας στην Αλεξάνδρεια, και ήταν το πιο ξακουστό Σεραπείο της αρχαιότητας. Η ύπαρξή του επιβεβαιώθηκε από τις αρχαιολογικές ανασκαφές του Μαχμούτ μπέη. 
## Ιστορία
Κτίστηκε από τον Πτολεμαίο Σωτήρα το 287 - 286 π.Χ.. Διέθετε εκτός από τον ναό και βιβλιοθήκη, παράρτημα της ξακουστής Βιβλιοθήκης της Αλεξάνδρειας. 
Καταστράφηκε το 391 κατά τη διάρκεια των αιματηρών διωγμών των Εθνικών από τους Χριστιανούς, όταν Εθνικοί κατέφυγαν στο ναό ως ικέτες, αλλά οι Χριστιανοί με διαταγή του πατριάρχη Θεόφιλου εισέβαλλαν στο ναό, σκοτώνοντας τους Εθνικούς και καταστρέφοντάς τον. 

## Περιγραφή
Σύμφωνα με τον Στράβωνα, το Σεραπείο βρίσκονταν στα δυτικά της Αλεξάνδρειας, εκεί που τα τείχη σώζονται μέχρι σήμερα. Ήταν υπερμεγέθης και πολυτελέστατος ναός, κτισμένος στον λόφο της Ρακώτιδας. Είχε σκάλες μαρμάρινες μεγαλοπρεπείς με εκατό σκαλοπάτια. Στον ναό ήταν στημένο το άγαλμα του Σέραπι, έργο του Βρύαξη, ένα από τα πιο φημισμένα αγάλματα της αρχαιότητας. Ο Ορόσιος τον επισκέπτηκε τριάντα χρόνια μετά την καταστροφή του από τους χριστιανούς και βρήκε όπως είπε τις αίθουσες της βιβλιοθήκης χωρίς βιβλία. 
## Πηγές
* "Gibbon, Edward" *A Dictionary of World History*. Oxford University Press, 2000. Ανάκτηση 26 Ιουλίου 2009 
* Pierre Chuvin: *A Chronicle of the Last Pagans*. Harvard University Press, 1990
* Ramsay MacMullen: *Christianizing the Roman Empire (A D 100-400).* Yale University Press, London 1984, ISBN 0-300-03216-1.
* Kathrin Kleibl: *Iseion - Raumgestaltung und Kultpraxis in den Heiligtümern gräco-ägyptischer Götter im Mittelmeerraum*. Wernersche Verlagsgesellschaft, 2009.
* Michael Sabottka: *Das Serapeum in Alexandria*. Koldeway-Gesellschaft, Bericht über die 33. Tagung für Ausgrabungswissenschaft und Bauforschung 1984 (1986).
* Michael Sabottka: *Das Serapeum in Alexandria. Untersuchungen zur Architektur und Baugeschichte des Heiligtums von der frühen ptolemäischen Zeit bis zur Zerstörung 391 n.Chr*. Etudes Alexandrines 15, Institut Français d'Archéologie Orientale, Kairo 2008. Neuauflage der Dissertation 1985/1989 TU Berlin. http://www.cealex.org/sitecealex/biblio/coll_EtudAlex/PUBL_Et_15_Sabottka_F.HTM 
* Robert Turcan: *Cults of the Roman Empire*. Blackwell, 1996.
* 

Κατηγορία:Αρχαίοι αιγυπτιακοί ναοί
Κατηγορία:Αλεξάνδρεια
Σεραπειο
Άγαλμα του Σέραπι

thumb|right|250px|Κεφαλή αγάλματος του Σέραπη από την Καρχηδόνα. Μουσείο του Λούβρου
Το **Άγαλμα του Σέραπι** υπήρξε περίφημο αρχαίο ελληνικό καλλιτέχνημα του Βρύαξη. 

Εικόνιζε την ελληνιστική θεότητα του Σέραπη που είχαν ιδρύσει οι Πτολεμαίοι για να φέρουν πιο κοντά τους δύο πολιτισμούς, των Αιγυπτίων και των Ελλήνων. 

Περιγραφές μας αναφέρουν, ότι ο Σέραπις εικονίζονταν καθιστός σε θρόνο, με πλούσια κόμη και γενειάδα. Είχε 12 μέτρα ύψος και ήταν βαμμένος μπλε. Σύμφωνα με τον Τάκιτο αρχικά εικόνιζε τον Ασκληπιό ή τον Άδη, αργότερα όμως αφιερώθηκε στον Σέραπη. Σύμφωνα πάντα με τον Τάκιτο το άγαλμα αυτό ήταν στημένο αρχικά ή στη Σινώπη, Μέμφιδα, ή Σελεύκεια Πιερία, και μεταφέρθηκε από τον Πτολεμαίο Α΄ ή Πτολεμαίο Γ΄ στο Σεραπείο της Αλεξανδρείας. Ήταν έργο των ελληνιστικών χρόνων που καταστράφηκε το 391 στις αναταραχές που ξέσπασαν στην Αλεξάνδρεια μεταξύ Χριστιανών και εθνικών. Η απώλεια του αγάλματος είχε συνδεθεί συναισθηματικά με το τέλος του κόσμου στην εποχή του. Τα αγάλματα του Σέραπη που σώζονται μέχρι σήμερα πιστεύεται ότι είναι αντίγραφά του, ή εμπνευσμένα από αυτό.
## Πηγές
* Jerome Jordan Pollitt: *Art in the Hellenistic age*. Cambridge University Press, 1986, ISBN 0-521-27672-1, S. 279-280.

Κατηγορία:Αρχαία ελληνικά αγάλματα
Φιλελεύθεροι (Σουηδία)

thumb|250px|Παλαιότερο λογότυπο του κόμματος
Οι **Φιλελεύθεροι** (σουηδ. *Liberalerna*) είναι ένα σουηδικό φιλελεύθερο πολιτικό κόμμα. Μέχρι τις 22 Νοεμβρίου 2015, το κόμμα ονομαζόταν **Φιλελεύθερο Λαϊκό Κόμμα** (σουηδ. *Folkpartiet liberalerna*). Συμμετείχε στην κυβέρνηση συνεργασίας του Φρέντρικ Ράινφελντ μαζί με το Κόμμα Μετριοπαθών, το Κόμμα Κέντρου και τους Χριστιανοδημοκράτες. Το κόμμα είναι το έκτο μεγαλύτερο της χώρας μετά τις εκλογές του 2014. Πρόεδρος του κόμματος είναι ο Γιόχαν Πέρσον.

## Έδρες σε κοινοβούλια

## Παραπομπές


Κατηγορία:Σουηδικά πολιτικά κόμματα
Κατηγορία:Φιλελεύθερα κόμματα στη Σουηδία
Μαντίνεια

Η **Μαντίνεια** μπορεί να αναφέρεται στα εξής:

* Μαντίνεια Αρκαδίας
** Δήμος Μαντινείας
** Διοικητική διαίρεση επαρχίας Μαντινείας (1833)
** Επαρχία Μαντινείας
* Μαντίνειες Μάνης
** Μικρή Μαντίνεια Μεσσηνίας
** Μεγάλη Μαντίνεια Μεσσηνίας
Έθιμο της κολοκύθας

Το **έθιμο της κολοκύθας** έχει τις ρίζες του σε παλιούς Ιρλανδικούς μύθους σύμφωνα με τους οποίους ένας τεμπέλης αλλά πανέξυπνος αγρότης με το όνομα Τζακ κατάφερε να ξεγελάσει και να παγιδεύσει τον Διάβολο με έναν σταυρό. Ο Τζακ αρνήθηκε να απελευθερώσει τον Διάβολο μέχρι να καταλήξουν σε κάποια συμφωνία. Ο Τζακ δέχτηκε να τον απελευθερώσει με την προϋπόθεση ότι όταν πεθάνει, ο Διάβολος να μην τον αφήσει να μπει στην Κόλαση. Πεθαίνοντας λοιπόν ο Τζακ ,η συμφωνία τηρήθηκε και έτσι δεν μπορούσε να πάει στην κόλαση. Από τότε, ο Τζακ φτιάχνει αυτά τα φανάρια από κολοκύθα, βάζει ένα κερί μέσα τους και περιπλανάται σε όλα τα μήκη και πλάτη της Γης για να βρει ένα μέρος να αναπαυθεί.

Κατηγορία:Έθιμα
Αντιλαμπάντ

Η **Αντιλαμπάντ**, ή Εντλαμπάντ, (Τελούγκου : ఆదిలాబాదు , Ουρντού : آدل آباد ), είναι πόλη της κεντρικής Ινδίας, πρωτεύουσα του ομώνυμου νομού, και ομώνυμης επαρχίας, της ομοσπονδιακής πολιτείας Άντρα Πραντές, στη περιφέρεια Τελανγκάνα. Βρίσκεται σε υψόμετρο 264 μ. (ή 866 πόδια) και σε απόσταση 260 χλμ. βόρεια της Χαϊντεραμπάντ. Ο πληθυσμός το 1971 αριθμούσε 30.387 κατοίκους, το δε 2006 έφθασε τους 108.230 κατοίκους. Επίσημη γλώσσα είναι η Τελούγκου.

Η Αντιλαμπάντ αποτελεί γεωργικό και εμπορικό κέντρο καθώς και οδικό και σιδηροδρομικό κόμβο. Πρόκειται για ιστορική περιοχή από την αρχαία Αυτοκρατορία των Μαουρύα. Κοντά σχετικά στην πόλη, στο Μαχούρ, υφίσταται σπουδαίο ιστορικό φρούριο που χρονολογείται από την εποχή των μουσουλμανικών δυναστειών Μπαχμανί και Ιμάντ Σάχι, της περιόδου 14ου - 16ου αιώνα. Μέσα στη πόλη υφίσταται ο περίφημος ινδουιστικός ναός Μπεσάρα με χιλιάδες επισκέπτες κατ΄ έτος.

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.9ος, σελ.413.

## Εξωτερικοί σύνδεσμοι
* 
* Επίσημη ιστοσελίδα του νομού Αντιλαμπάντ
* Τουρισμός και Ιστορία της Αντιλαμπάντ
* Τουρισμός στη πολιτεία Άντρα Πραντές
* Ο δικτυακός τόπος ανάπτυξης του νομού Αντιλαμπάντ 
* Επίσημη ιστοσελίδα της πολιτείας Άντρα Πραντές
* Επίσημη ιστοσελίδα του ναού Μπεσάρα
* Μπεσάρα Σαρασβάτι τέμενος
* Δορυφορικός χάρτης της Αντιλαμπάντ

Κατηγορία:Πόλεις της Ινδίας
Καρπαία

Η **καρπαία** είναι αρχαίος δημοτικός και πολεμικός χορός, που χόρευαν οι αρχαίες ελληνικές φυλές της Θεσσαλίας, Αινιάνες και Μάγνητες. Έγινε γνωστός από μια ενδιαφέρουσα και λεπτομερειακή περιγραφή του Ξενοφώντα στην Κύρου Ανάβαση (βιβλ. ς', Ι, 7-8). Τον χόρευαν δύο πρόσωπα και είχε σκοπό να περιγράψει με τις πολύπλοκες κινήσεις του την πάλη ανάμεσα σ' ένα γεωργό και ένα ληστή.

Σύμφωνα με την περιγραφή του Ξενοφώντα, ο πρώτος χορευτής, ο γεωργός, αφού βάλει κατά μέρος τα όπλα του, μιμείται με το χορό του τις κινήσεις της σποράς και του ζευγαρίσματος, ενώ κοιτάζει γύρω σαν από φόβο. 
Ο δεύτερος χορευτής, ο ληστής, αρπάζει τα άρματα και του επιτίθεται. Η πάλη συνεχίζεται για ένα χρονικό διάστημα και τελειώνει, είτε με τη νίκη του ληστή, ο οποίος δένει το γεωργό και αρπάζει τα βόδια του, είτε με τη νίκη του γεωργού, ο οποίος συλλαμβάνει το ληστή, τον δένει πάνω στο ζυγό με τα βόδια και φεύγει. 
Η καρπαία χορευόταν με συνοδεία αυλού ("και ούτοι ταύτ' εποίουν εν ρύθμωι προς τον αυλόν").

## Πηγές
* 

Κατηγορία:Αρχαίοι ελληνικοί χοροί
Βίβασις

Η **Βίβασις** είναι ένα είδος Αρχαίου Λακωνικού Χορού.

Ο χορός χορευόταν ιδιαίτερα στη Σπάρτη και ήταν επίσης ένα είδος χορευτικού διαγωνισμού, στον οποίο επιτρεπόταν να παίρνουν μέρος αγόρια και κορίτσια δίνοντας τη δυνατότητα στους χορευτές να αθλούνται αλλά πάνω από όλα να προσπαθούνε για την αξία του αθλητικού ιδεώδους. Σύμφωνα με τον Πολυδ. (IV, 102), οι συναγωνιστές έπρεπε να πηδούν ψηλά (άλλοτε εναλλάξ με κάθε πόδι ή άλλοτε και με τα δύο πόδια) και να αγγίζουν τα οπίσθιά τους με τα πόδια τους. Ο αριθμός των πηδημάτων έκρινε το νικητή που έπαιρνε το βραβείο. Ο Πολυδεύκης αναφέρει ένα επίγραμμα για μια νικήτρια που είχε πετύχει να κάνει μέχρι και χίλια κομμάτια.

## Πηγές
*  

Κατηγορία:Αρχαίοι ελληνικοί χοροί
Κατηγορία:Αρχαία Σπάρτη
Κερκυραϊκός

Ο **Κερκυραϊκός χορός** είναι δημοτικό τραγούδι και χορός που χορεύεται στην Κέρκυρα.

Ο χορός λέγεται και **ρούγα**, καθώς και **πέρδικα**, από τα λόγια του τραγουδιού που τον συνοδεύει. Ο κερκυραϊκός χορός χαρακτηρίζεται από ελαφράδα, χάρη και έντονο λυρικό στοιχείο. Χορεύεται σε ζευγάρια που έχουν μέτωπο προς τη φορά του χορού. Μπορεί επίσης να αρχίσει από απλό κύκλο και να μετασχηματιστεί σε ζευγάρια. Τα πόδια είναι στην προσοχή. Τα ζευγάρια συνδέουν το μέσα χέρι τους με λαβή Καλαματιανού και το φέρνουν λυγισμένο στο ύψος και κοντά στον ώμο. Το άλλο χέρι το τοποθετούν σε μεσολαβή. Μπροστά από τα ζευγάρια και σε απόσταση 2-3 μέτρων μπαίνει ο πρωτοχορευτής ή ζευγάρι πρωτοχορευτών με την πλάτη προς τη φορά του χορού. Ο χορός αποτελείται από 12 βήματα. Ο κορυφαίος εκτελεί όλα τα βήματα με την πλάτη στραμένη προς τη φορά. Ποικίλει τον χορό με βήματα σταυρωτά, στροφές, καθίσματα και τον αρχίζει από το αριστερό πόδι.

## Αναφορά
*Ελληνικοί παραδοσιακοί χοροί, Κερκυραϊκός

Κατηγορία:Ελληνικοί χοροί
Κατηγορία:Πολιτισμός στην Κέρκυρα
Γενιές λιμένων

Η Διάσκεψη των Ηνωμένων Εθνών για το Εμπόριο και την Ανάπτυξη (UNCTAD 1992) κατατάσσει τους λιμένες σε τρεις διαφορετικές **γενιές λιμένων**:

# Πρώτη Γενιά: Οι ενδιάμεσοι σταθμοί μεταξύ χερσαίων και θαλάσσιων μεταφορικών μέσων.
# Δεύτερη Γενιά: Διεύρυνση της γκάμας των παρεχόμενων υπηρεσιών με αποτέλεσμα να προστίθεται αξία στο μεταφερόμενο προϊόν.
# Τρίτη Γενιά: Τα λιμάνια πλέον λειτουργούν ως κρίκοι στη συνολική μεταφορική αλυσίδα, ικανοποιώντας εξειδικευμένες απαιτήσεις των χρηστών στηριζόμενα σε σύγχρονες παραγωγικές διαδικασίες υψηλής τεχνολογίας.

Πρόσφατα διατυπώθηκε και η άποψη για την ύπαρξη λιμένων και τέταρτης γενιάς, γεγονός που προδίδει και την ταχεία εξέλιξη που σημειώνεται στον κλάδο της λιμενικής βιομηχανίας. Το βασικό τους χαρακτηριστικό είναι η συνεργασία, οι «γέφυρες» που δημιουργούνται μεταξύ του λιμένα τέταρτης γενιάς και των συνεργατών του. Τα λιμάνια της τέταρτης γενιάς λειτουργούν ως κρίκοι των εφοδιαστικών αλυσίδων (logistics) και στηρίζονται στην χρήση συστημάτων υψηλής τεχνολογίας, αυτοματισμών και εφαρμοσμένης καινοτομίας, ενώ συχνά εγκολπώνουν ναυτιλιακά clusters .

Το μοντέλο έχει δεχθεί κριτική ως προς την ακρίβειά του, καθώς η εξέλιξη των λιμένων θεωρείται συνεχής και πολυεπίπεδη και δύσκολα μπορούν να εντοπιστούν διακριτές φάσεις.

## Πηγές
* 

## Παραπομπές


Κατηγορία:Λιμένες
Los Angeles Times

**Los Angeles Times** είναι ο τίτλος καθημερινής εφημερίδας που τυπώνεται στο Λος Άντζελες. Ήταν η δεύτερη μεγαλύτερη μητροπολιτική εφημερίδα σε κυκλοφορία στις Ηνωμένες Πολιτείες το 2008 και η τέταρτη πιο ευρέως διαδεδομένη εφημερίδα της χώρας. Το 2000, η εταιρεία Tribune Company, μητρική εταιρεία της εφημερίδας *[[Chicago Tribune]]* και του τηλεοπτικού σταθμού της περιοχής KTLA, αγόρασε την εφημερίδα *Los Angeles Times*.

## Κυκλοφορία
Το 2013 οι Los Angeles Times είχαν κυκλοφορία 653,868 φύλλων στην καθημερινή έκδοση και 954,010 στην κυριακάτικη. Σύμφωνα με τον ανεξάρτητο πάροχο στοιχείων διαδικτυακής επισκεψιμότητας Similar Web, η ιστοσελίδα των Los Angeles Times ήταν η 235η σε επισκεψιμότητα ιστοσελίδα στις Ηνωμένες Πολιτείες και 31η μεταξύ των ειδησεογραφικών ιστοσελίδων, προσελκύοντας περισσότερους από 38 εκατομμύρια επισκέπτες σε μηνιαία βάση. 

## Παραπομπές


## Επιπλέον ανάγνωση
* Edward Maddin Ainsworth, *History of Los Angeles Times,* ca. 1940.
* Marshall Berges, *The life and Times of Los Angeles: A newspaper, a family, and a city*, New York: Atheneum, 1984
* Robert Gottlieb and Irene Wolt, *Thinking Big*, New York: Putnam, 1977.
* David Halberstam, *The Powers That Be*, New York: Knopf, 1979.
* Jack R. Hart, *The information empire: The rise of the Los Angeles Times and the Times Mirror Corporation,* Washington, D.C.: University Press of America, 1981.

## Εξωτερικοί σύνδεσμοι

*Επίσημη ιστοσελίδα
*Tribune Company
*Αρχείο της Los Angeles Times (1881-σήμερα) 
*Los Angeles Times Travel

Κατηγορία:Εφημερίδες με τόπο έκδοσης το Λος Άντζελες
Κατηγορία:Εφημερίδες στην αγγλική γλώσσα
Deutz D 8005

thumb|Deutz D 8005, κατασκευή του 1965
Το τρακτέρ **Deutz D 8005** της κατασκευαστικής εταιρείας Deutz-Fahr πρωτοπαρουσιάστηκε το 1964 στην γεωργική γεωργική έκθεση DLG στο Αννόβερο. Κατασκευάστηκε τα χρόνια 1965 - 1966 σε δύο εκδόσεις. Το 1965 κατασκευάστηκε με κίνηση στον πίσω άξονα. Ζύγιζε 3,72 τόνους το 1965 και 4,32 τόνους το 1966. 

Κατηγορία:Τρακτέρ
M5 High-Speed Tractor

Το τρακτέρ **M5 High-Speed Tractor** ήταν στρατιωτικό πολεμικό ερπυστριοφόρο όχημα της αμερικάνικης κατασκευαστικής εταιρείας International Harvester. Κατασκευάστηκε από την δεκαετία του 1940 μέχρι τα τέλη της δεκαετίας του 1960 και πήρε μέρος στον πόλεμο της Κορέας και αλλού. Χρησιμοποιήθηκε για την έλκυση βαρέος πυροβολικού στη μάχη.

## Πηγές
* Karl Anweiler, Rainer Blank: *Die Rad- und Kettenfahrzeuge der Bundeswehr 1956 bis heute.* Bechtermünz Verlag, Augsburg 1998, ISBN 3-8289-5331-X.
* Philip Trewhitt: *Armoured Fighting Vehicles.* Dempsey-Parr, Bristol 1999, ISBN 1-84084-328-4.

Κατηγορία:Αμερικανικά άρματα μάχης
Κατηγορία:Τεθωρακισμένα
Porsche Junior

thumb|right|350px|Porsche-Diesel Junior F108 του 1958.
Το τρακτέρ **Porsche Junior** της κατασκευαστικής εταιρείας Porsche-Diesel κυκλοφόρησε από το 1952 μέχρι το 1963. Είχε κινητήρα μονοκύλινδρο, αερόψυκτο, κυβισμού 822 κυβικών εκατοστών, ισχύος 14 ίππων, και κατανάλωνε καύσιμο ντίζελ. 

## Εξωτερικοί σύνδεσμοι

* Porsche tractor history and facts 
* Porsche-diesel.com
* Porsche-diesel-club.de
* http://www.brunnegard.se/

Κατηγορία:Τρακτέρ
Junior
Claas Axion

thumb|right|350px|Claas Axion 810
Το **Claas Axion** είναι ένα τρακτέρ που κατασκευάστηκε από το πρώην εργοστάσιο τρακτέρ της Renault που ανήκει sth κατασκευαστικής εταιρείας Claas στο Λε Μαν. Το τρακτέρ 163-225 hp (ECE R24) περιέχει κινητήρα John Deere και κιβώτιο Hexashift με τέσσερις σειρές και έξι στάδια αλλαγής ισχύος. Στα πρώτα στάδια παραγωγής της ήταν γνωστό με το κωδικό όνομα ΕΤ 97. Οι εργασίες ανάπτυξης  για το νέο Axion ξεκίνησαν το 2003.

Κατηγορία:Τρακτέρ
Ελληνικές βουλευτικές εκλογές 1859

Οι **ελληνικές βουλευτικές εκλογές του 1859** προκηρύχθηκαν την 1η Αυγούστου του 1859 και έλαβαν χώρα το Σεπτέμβριο και τον Οκτώβριο του ίδιου έτος, τρία χρόνια αργότερα από τις τελευταίες εκλογές του 1856. Πρωθυπουργός ήταν ο Αθανάσιος Μιαούλης, γιος του Μιαούλη, ναυάρχου του Αγώνα, ο οποίος και κέρδισε τις εκλογές, με μια φιλοβασιλική και πάλι Βουλή, με πλειοψηφία 120 από τις 139 έδρες.

## Υπόβαθρο
Τις προηγούμενες εκλογές (του 1856) είχε κερδίσει η τότε κυβέρνηση Βούλγαρη, η οποία έμεινε στην κυβέρνηση ακόμη έναν χρόνο μέχρι το 1857 για να αντικατασταθεί από την κυβέρνηση του υπασπιστή του Όθωνα Αθανασίου Μιαούλη όταν ο Βούλγαρης παραιτήθηκε εξαιτίας των παρεμβάσεων του παλατιού. Μετά τις φοιτητιτκές ταραχές και επεισόδια ενάντια στον Όθωνα με το όνομα τα Σκιαδικά (της αντιοθωνικής νεολαίας που φορούσε «σκιάδια», καπέλα, - η αρχή της έξωσης για τον Όθωνα) που άρχισαν στις 10 Μαΐου 1859, ο Όθωνας κήρυξε τη λήξη της Βουλευτικής Περιόδου (της Γ' Συνόδου της Ε' Βουλευτικής Περιόδου) και διέλυσε τη Βουλή. Στις 29 Μαΐου ανέθεσε στον Ανδρέα Μεταξά να σχηματίσει κυβέρνηση ώστε να κατευναστεί η αντιπολίτευση (ο Μεταξάς περιέλαβε τους Κανάρη, Καλλέργη, Χρηστίδη της αντιπολίτευσης), αλλά αυτός δεν μπόρεσε να σχηματίσει κυβέρνηση και ο Βασιλιάς άφησε στην εξουσία τον Αθ. Μιαούλη, ζητώντας του να κάνει ανασχηματισμό.

## Εκλογές
Παρά τον ανασχηματισμό του Ιουνίου 1859 που έκανε ο Μιαούλης, βάζοντας στην κυβέρνηση και υπουργούς της αντιπολίτευσης, δεν επήλθε συνεννόηση και οι εκλογές προκηρύχθηκαν την 1η Αυγούστου 1859. Οι εκλογές έλαβαν χώρα κατά τον Σεπτέμβριο και τις αρχές Οκτωβρίου. Στις 7 Οκτωβρίου ανακοινώθηκε σύγκλιση της Βουλής και της Γερουσίας για τις 29 Οκτωβρίου. Η Βουλή έκανε πράγματι την πρώτη συνεδρίασή της στις 29 Οκτωβρίου (Α' Συνεδρίασις, Α' Συνόδου, ΣΤ' Βουλευτικής Περιόδου) Εκλέχθηκαν συνολικά 139 βουλευτές, από τους οποίους 120 υποστηρικτές του Μιαούλη και 19 βουλευτές της αντιπολίτευσης.

Θεωρείται πως οι εκλογές έγιναν σε συνθήκες εκτεταμένων παρεμβάσεων από την Κυβέρνηση και το Στέμμα ο δε πολιτικός της εποχής εκείνης Δημήτριος Δημητρακάκης έγραψε πως «Ἐγένοντο δέ αἱ ἐκλογαί αὗται διά περισσοτέρων ἐπεμβάσεων παρά αἱ πρότερον».

### Αποτελέσματα

## Μετά τις εκλογές
Επόμενες εκλογές έγιναν ενάμιση έτος αργότερα, τον Ιανουάριο του 1861, όταν λίγο πιο πριν είχε εκλεγεί ο Θρασύβουλος Ζαΐμης, αρχηγός της αντιπολίτευσης, στη θέση του Προέδρου της Βουλής.

## Βουλευτές που εκλέχτηκαν

* Μπενιζέλος Ρούφος, Πατρών
* Περικλής Καλαμογδάρτης, Πατρών
* Παναγιώτης Πατρινός, Πατρών
* Κωνσταντίνος Κουμανιώτης, Πατρών
* Κορινθίας : Αριστείδης Μεντζελόπουλος

## Παραπομπές


## Πηγές
Αντώνιος Μηλιαράκης (7/4/1841-8/4/1905) , Ιστορική και γενεαλογική μελέτη της οικογένειας Μαμωνά από της εμφανίσεως αυτής εν τη ιστορία μέχρι σήμερον (1248-1902) , 223 Βιβλιοθήκη Ιστορικών Μελετών , Ιστορική και Εθνολογική Εταιρεία της Ελλάδος ,Εθνικό Ιστορικό Μουσείο, *Ιστορικό Αρχείο*, και *Βιβλιοθήκη*.

1859
Οικονομική διαφθορά

Η **οικονομική διαφθορά** (αγγλικά: *economic corruption*) είναι το φαινόμενο του χρηματικού εκμαυλισμού και της δωροδοκίας, προκειμένου να ευνοηθεί κάποιος ο οποίος δεν έχει τις απαιτούμενες νόμιμες προϋποθέσεις γι' αυτό που διεκδικεί.

Η οικονομική διαφθορά επικεντρώνεται κυρίως σε εκείνη της κρατικής μηχανής, έχει μεγάλη έκταση κι έχει απασχολήσει διεθνείς οργανισμούς για να δοθεί διεθνής μάχη κατά της διαφθοράς αυτής. Η ύπαρξή της νοθεύει τον ανταγωνισμό, επιβαρύνει τους καταναλωτές, υπονομεύει τις κοινωνικές αξίες και την οικονομική ανάπτυξη.

## Πηγές
* Αγαπητός, Γεώργιος. «Εγχειρίδιο των βασικών οικονομικών εννοιών», Ιδιωτική Έκδοση, 2η Έκδοση, Αθήνα 2004. ISBN 960-91648-2-X

Κατηγορία:Δημόσια οικονομικά
Οικονομικη